cyanic-selkie/wikianc huggingface dataset:
Konstantin Veliki
Historia Geoffreya od Monmoutha
mini|200p|Bronzana statua Konstantina I ispred katedrale [[York Minster, Engleska]] Zbog slave i zbog toga što se proglasio carem na području rimske Britanije, kasniji Britanci su smatrali Konstantina kao kralja vlastitog naroda. U 12. stoljeću, Henry Huttingdon je u svojoj knjizi Historia Anglorum napisao da je Konstantinova majka bila Britanka, kćerka kralja Colea u Colchesteru. Geoffrey od Monmoutha je proširio ovu priču u svojoj vrlo smišljenoj Historia Regum Britanniae, na račun kraljeva Britanije od svojih trojanskih početaka do anglosaksonske invazije. Prema Geoffreyu, Cole je bio kralj Britanaca kad je Konstancije kao senator, došao u Veliku Britaniju. Bojeći se Rimljana, Cole je usvojio rimsko pravo, kako bi zadržao svoje kraljevstvo. Međutim, umro je samo mjesec dana kasnije, a Konstancije je došao na tron, uzimajući Coleovu kćerku Helenu za ženu. Imali su sina Konstantina, koji je naslijedio svog oca kao kralj Britanije prije nego što je postao rimski car.
Historijski, ova serija događaja je izuzetno nevjerovatna. Konstancije je napustio Helenu kada je otišao u Britaniju. Osim toga, raniji izvori ne navode da je Helena rođena u Britaniji, a kamoli da je princeza. Geoffreyev izvor do danas je ostao nepoznat, ili je možda izgubljen.
Konstantin u popularnoj kulturi
1962. godine snimljen je film Konstantin Veliki u kojem Konstantina glumi Cornel Wilde. Konstantin: Čudo iz Flaming Crossa je romantizirana novela o Konstantinovom životu kojeg je napisao američki autor Frank G. Slaughter i objavljen je 1965. godine.
Bilješke
1- U prevodu: "Imperator Cezar Flavije Konstantin Srećni Nepobjedivi Uzvišeni." Nakon 312, Konstantin je svom imenu dodao naslov maximus ("najveći"), da bi 325 zamijenio naslov invictus ("nepobjedivi") sa victor ("pobjednik").
Slano (čvor)
Bosna i Hercegovina:
Hrvatska:
Brlog–del (Velike Lašče)
Brlog–del je naseljeno mjesto u sastavu općine Velike Lašče, regija Srednja Slovenija, Slovenija. Dio je naselja Brlog, koje je administrativnim granicama podijeljeno na dva naselja: Brlog–del (općina Sodražica) i Brlog–del (općina Velike Lašče).
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Brlog–del je imao 6 stanovnika.
Delta holding
mini Delta Holding je 4. po veličini kompanija u Srbiji. Kompanija je osnovana u Beogradu.
Delta Holding pruža niz usluga, kao što je uvoz i izvoz robe, bankarske usluge, usluge osiguranja, prodaju dobara, itd.
Predsjednik kompanije je Miroslav Mišković, a potpredsjednica do 2010. bila je Milka Forcan.
Prihod kompanije u 2006. godini je bio oko 1,4 milijardi eura, prihod od prodaje za 2007. godinu je 1,8 milijardi eura, a u 2008. godini je prihod bio 2.8 milijardi eura. U kompaniji je zaposleno oko 20.000 osoba.
Delta Holding je investirala više od 200 miliona eura u buduće projekte van Srbije, prije svega u Makedoniji i Crnoj Gori. U 2008. godini je kupio bugarski trgovinski lanac "Pikadili".
Vanjski linkovi
Službena stranica
Kum 2
Kum 2 američki je epski kriminalistički film snimljen 1974. u režiji Francisa Forda Coppole, djelomično zasnovan na istoimenom romanu Marija Puza iz 1969. Scenario su napisali Coppola i Puzo. Glavne uloge tumače Al Pacino, Robert Duvall, Diane Keaton, Robert De Niro, Talia Shire, Morgana King, John Cazale, Marianna Hill, Michael V. Gazzo i Lee Strasberg. Film je jednim dijelom ujedno i nastavak i uvod Kuma iz 1972, predstavljajući dvije paralelne drame. Glavna priča nastavlja se na događaje iz prvog filma, u čijem je centru Michael Corleone (Pacino), novi kum mafijaške porodice Corleone, koji pokušava sačuvati svoje poslovno carstvo u periodu od 1958. do 1959; ostalo su serije sjećanja na njegovog oca Vita (De Niro) od njegovog djetinjstva na Siciliji 1901, pa sve do osnivanja porodice Corleone u New Yorku. Film je objavljen 1974. i primio je sjajne ocjene filmskih kritičara, a neki su čak smatrali da je nadmašio svog prethodnika. Film je bio nominiran za 11 Oscara, a osvojio ih je 6, uključujući i onaj za najbolji film.
Radnja
Film počinje 1901. u gradu Corleoneu na Siciliji, na sahrani mladog Vitovog oca, Antonija Andolinija, koji je ubijen zbog vrijeđanja lokalnog šefa mafije, Dona Ciccia. Za vrijeme sahrane Vitov stariji brat biva ubijen zato što je prijetio da će se osvetiti Donu. Vitova majka odlazi Cicciu da moli za milost, ali on odbija, znajući da će devetogodišnji Vito tražiti osvetu kasnije kad poraste. Majka poteže nož na Ciccia i za trenutak ga zarobljava dok njen sin koristi priliku da pobjegne, ali je Cicciovi plaćenici ubijaju. Oni pretražuju cijeli grad s ciljem da ga pronađu, ali u njegovom bijegu i skrivanju pomažu mu lokalni ljudi. Vito se ukrcava na brod za New York, i na otoku Ellis imigracijski agent nadijeva prezime Vitu po njegovom rodnom gradu Corleoneu i registrira ga pod imenom "Vito Corleone".
1958, u sceni sličnoj na početku prvog filma, Michael Corleone (Al Pacino), kum Corleoneove porodice, rukovodi raznim poslovima i porodičnim problemima tokom zabave na jezeru Tahoe u Nevadi, gdje proslavlja sinovo krštenje. U svojoj kancelariji Michael se sastaje s potkupljivim senatorom iz Nevade, Patom Gearyjem (G. D. Spradlin), da dogovore cijenu kockarske dozvole za hotel i kockarnicu koje Corleoneovi kupuju.
Michael se sukobljava sa svojom samosvojnom mlađom sestrom Connie (Talia Shire), koja se, iako nedavno razvedena od svog drugog muža, planira udati za Merlea Johnsona (Troy Donahue), koji očito nema sredstava za život, tako da Michael ne odobrava ovaj brak. On također razgovara sa Johnnyjem Olom (Dominic Chianese), desnom rukom jevrejskog gangstera Hymana Rotha (Lee Strasberg), koji podržava Michaelovo učešće u kockarskoj industriji. Kasnije Michael pregovara s Frankom "Pet Anđela" Pentangelijem (Michael V. Gazzo), poslovnim čovjekom koji je od Corleoneovog čovjeka Petera Clemenze preuzeo teritorij u New Yorku nakon njegove smrti i sad ima problema sa braćom Rosato, koje pomaže Roth. Pentangeli iznenada odlazi i govori Michaelu: "Tvoj otac je poslovao sa Hymanom Rothom, tvoj otac je poštivao Hymana Rotha, ali tvoj otac nije nikad vjerovao Hymanu Rothu."
Iz prošlosti: New York, 1917. Odrasli Vito Corleone (Robert De Niro) radi u prodavnici u Lower Eastu sa svojim prijateljem Gencom Abbandandom. Zonu kontrolira član "Crne ruke," Don Fanucci (Gastone Moschin), koji naplaćuje "zaštitu" od lokalnih prodavnica. Jedne noći Vitov susjed Clemenza (Bruno Kirby) traži od njega da sakrije njegovu kolekciju pištolja i kasnije, da mu vrati uslugu, odvodi ga u luksuzni stan, gdje kradu skupocjeni tepih.
Film se vraća u sadašnjost. Michael se u Miamiju sastaje s Rothom, koji mu govori da vjeruje da je Pentangeli odgovoran za pokušaj njegovog ubistva i da će platiti za to. Na putu za Brooklyn Michael govori Pentangeliju da je Roth ustvari iza svega toga i da Michael ima plan kako da se obračuna s Rothom, ali on treba Frankieja da sarađuje sa braćom Rosato kako bi mogli eliminirati Rotha. Kad se Pentangeli otišao susresti s Rosatovima u lokalnom baru, on mu govori: "Pozdravlja te Michael Corleone" i u tom trenutku biva napadnut s leđa, ali policija se slučajno pojavljuje. Pentangeli je pogođen, a njegov tjelohranitelj, Willi Cicci (Joe Spinell), pregažen je autom dok je pucao na Rosatove koji su bježali. U međuvremenu u Nevadi, Hagen je pozvan u bordel u Carson Cityju, čiji je gazda Michaelov stariji brat Fredo (John Cazale), pošto je senator Geary umiješan u ubistvo prostitutke. Tom nudi da sredi problem, ali traži "prijateljstvo" između senatora i Corleoneove porodice.
U međuvremenu, Michael se susreće s Rothom u Havani krajem 1958, u vrijeme kad diktator Fulgencio Batista privlači američke investicije, a komunistička gerila pokušava oboriti vladu. Na Rothovoj rođendanskoj zabavi Michael primjećuje da postoji mogućnost da pobunjenici pobijede, što bi dovelo u pitanje njihove poslove na Kubi. Ranije tog dana Michael je sam vidio kako komunistički pobunjenik ubija policajca u Havani detonirajući granatu, koja ubija i pobunjenika. Nakon ovog komentara Roth mu predbacuje da nije uplatio 2 miliona dolara koji bi učvrstili njihovo partnerstvo.
Noseći obećani novac, Fredo stiže u Havanu i susreće se s Michaelom. Michael mu spominje Rotha i Olu, ali Fredo tvrdi da se nikad nije susreo s njima. Michael povjerava svom bratu da je Roth bio taj koji ga je pokušao ubiti i da planira to ponovo učiniti. Michael uvjerava Freda da je on već napravio plan za njegovu eliminaciju i da "Hyman Roth neće živ dočekati Novu godinu". Umjesto predaje novca Rothu, Michael ga pita ko je izdao naredbu da se ubije Pentangeli. Roth izbjegava odgovor i umjesto toga ljutito govori o ubistvu svog starog prijatelja, Moea Greenea, za što je naredbu dao Michael (što je opisano na kraju prvog filma).
Michael traži od Freda, koji jako dobro poznaje Havanu, da zabavi senatora Gearyja i ostale važne zvaničnike i poslovne ljude, gdje se Fredo pretvara da ne prepoznaje Johnnyja Olu. Uskoro nakon zabave Fredo glasno komentira da mu je Ola rekao o mjestu, što je kontradiktorno s onim što je rekao Michaelu dvaput ranije da nije poznavao Rotha ili Olu. Michael shvata da je izdajnik njegov rođeni brat i šalje svog tjelohranitelja da se obračuna s Rothom. Ola je zadavljen, ali Roth je zbog problema sa srcem odvezen u bolnicu, gdje je ubijen Michaelov čovjek koji je pokušao ubiti Rotha. Na Batistinoj novogodišnjoj zabavi, tačno u ponoć, Michael čvrsto zgrabi Freda i, ljubeći ga, kaže: "Znao sam da si to bio ti, Fredo; povrijedio si me". Kad gerila napadne, gosti bježe, ali Fredo odbija ići s Michaelom, uprkos njegovom uvjeravanju da je on još uvijek njegov brat.
Januara 1959. u Nevadi Michael se vraća u svoju snijegom prekrivenu vilu na jezeru Tahoe nakon što je pobjegao s Kube. Hagen mu javlja da je Roth pobjegao s Kube nakon što je preživio srčani udar, da se oporavlja u Miamiju, da je Michaelov tjelohranitelj mrtav i da se Fredo najvjerovatnije skriva u New Yorku. Hagen mu također saopćava da je Kay pobacila dok je bio odsutan. Michael je šokiran vijestima i ljutito zahtijeva da zna kojeg je spola bila beba, ali Hagen mu to nije mogao reći.
Iz prošlosti (1920): pošto je Fanucci mrtav i niko se ne javlja da preuzme "Crnu ruku", Vito stječe poštovanje u kvartu i počinje se miješati u lokalne probleme, operišući iz prodavnice "Genco Pura Olive Oil Company" (imenovane po njegovom prijatelju Abbandandu) kojom on upravlja i daje "usluge" ostalima iz susjedstva, kao što je mlada žena koja je trebala biti izbačena iz stana. Vito prijeti njenom vlasniku i naređuje mu da je zadrži još nekoliko sedmica besplatno.
Frank Pentangeli, za koga se ispostavlja da nije poginuo u napadu braće Rosato, dogovorio se sa FBI-jem i svjedočit će protiv Michaela. Hagen i Michael raspravljaju o problemu, shvatajući da je Rothova strategija da uništi Michaela jako dobro planirana. Michaelov brat Fredo je pronađen i savjetuje mu se da se vrati u Nevadu. Na privatnom sastanku on priznaje Michaelu svoju izdaju: ljut zbog toga što je Michael bio izabran da vodi porodicu, on je tražio poštovanje i da poravna račune. Pomogao je Rothu misleći da bi tu moglo biti nešto za njega, ali se zaklinje da nije znao da su planirali ubiti Michaela. On također kaže Michaelu da je savjetnik komisije Senata Rothov čovjek. Michael zatim kaže Fredu: "Sad si mi niko i ništa. Ni brat ni prijatelj, ništa" i nakon razgovora savjetuje svog glavnog plaćenog ubicu, Ala Nerija (Richard Bright), da se Fredu ne smije ništa desiti dok je majka živa. Na saslušanje na kojem Pentangeli treba svjedočiti Michael stiže u društvu s Pentangelijevim bratom dovedenim sa Sicilije, čije prisustvo prisiljava Franka da povuče svoje prijašnje izjave o Michaelu. Nakon pritiska na Pentangelija on tvrdi da je rekao FBI-ju samo ono što su oni željeli čuti. U nedostatku svjedoka protiv Michaela komisija se razilazi, ali Hagen, koji preuzima ulogu Michaelovog advokata, glasno zahtijeva izvinjenje.
U hotelskoj sobi Kay pokušava napustiti Michaela i odvesti djecu sa sobom. Ispočetka je Michael pokušava razuvjeriti, ali gubi strpljenje i udara je nakon što mu je priznala da je njen nedavni pobačaj ustvari bio zbog toga kako bi spriječila da se još jedno dijete rodi u Michaelovoj kriminalnoj porodici. Ona mu također govori da je beba bila muško, što dodatno razljućuje Michaela.
Iz prošlosti (1925): Dok je bio u posjeti Siciliji na godišnjem odmoru prvi put nakon 20 godina, Vito Corleone upoznaje već ostarjelog 90-godišnjeg Dona Ciccia i predstavlja se kao čovjek koji otkupljuje maslinovo ulje i izvozi ga za Ameriku i koji traži njegovo odobrenje za to. Kad ga je Ciccio upitao ko je bio njegov otac, Vito odgovara: "Ime mog oca bilo je Antonio Andolini, a ovo je za tebe!", zabijajući nož u starčev stomak, osvećujući smrt svog oca, majke i brata. U trenutku bijega iz Cicciove kuće Don Tommasino pogođen je u nogu od strane Cicciove straže, što ga ostavlja da šepa cijeli život. Aprila 1959. Carmela Corleone (Morgana King), Vitova udovica i majka njihove djece, umire i cijela porodica Corleone ponovo se sastaje na sahrani. Michael je još uvijek ljut na Freda, ali popušta nakon što ga Connie nagovori. Michael i Fredo se grle, ali u isto vrijeme Michael daje znak svom glavnom ubici da je Fredova zaštita od eliminacije istekla, pošto majka više nije živa.
Michael, Hagen i Rocco Lampone na sahrani raspravljaju o Rothu, koji je bezuspješno tražio azil u mnogim zemljama i čak mu je bio zabranjen ulazak u Izrael kao Jevreju povratniku. Michael negira Hagenov stav da je pozicija Corleoneove porodice sigurna i da je ubistvo Rotha i braće Rosato iz osvete potpuno nepotreban rizik. Kasnije, Hagen posjećuje pritvorenog Pentangelija u vojnoj bazi i predlaže mu da počini samoubistvo i da to bude na način iz antičkog Rima, gdje je izdajicama zauzvrat obećavano da će im porodice biti zbrinute nakon samoubistva. U društvu s Connie, Kay posjećuje svoju djecu, ali ne može ih ostaviti i zadržava se više no što je to potrebno. Uto stiže Michael i hladno zatvara vrata pred njenim licem. Film dostiže vrhunac scenama atentata i smrti, što podsjeća na prvi dio. Roth stiže na aerodrom, ali ga ubija Lampone, prerušen u novinara, no i njega ubiju Rothovi tjelohranitelji. U vojnoj bazi Pentangeli je pronađen mrtav, poslušavši Hagenov savjet i počinivši samoubistvo u kadi. Freda ubija Neri dok su pecali na jezeru Tahoe u trenutku kad Fredo izgovara "Zdravo Mariju" da mu pomogne da uhvati ribu.
Zatim dolazi scena iz 1941. Porodica Corleone priprema se za rođendansku proslavu u čast oca Vita. Sonny (James Caan) predstavlja porodici Carla Rizzija (Gianni Russo), budućeg Connieinog muža i Sonnyjevog izdajnika. Oni svi pričaju o nedavnom napadu na Pearl Harbor od strane Japanaca, a Michael šokira sve kad najavi da se prijavio u marince. Sonny odgovara Michaela od toga, a Hagen mu spominje kako njegov otac očekuje mnogo toga od njega. Fredo je jedini koji podržava bratovu odluku. Tessio stiže s rođendanskom tortom, ali kad Vito dođe, svi osim Michaela izlaze iz sobe da ga pozdrave. Završna scena prikazuje Michaela kako sjedi sam na obali jezera Tahoe, u tihoj kontemplaciji.
Zlatni globus
Film nije osvojio nijedan Zlatni globus, ali je imao 6 nominacija:
Velika nagrada Japana
Višestruki pobjednici (konstruktori)
Podebljani konstruktori su i dalje aktivini u takmičenju Formule 1
Višestruki pobjednici (motori)
Podebljani motori su i dalje aktivini u takmičenju Formule 1
Druga nogometna liga Federacije Bosne i Hercegovine - Centar
Druga nogometna liga Federacije Bosne i Hercegovine - Centar je nogometno regionalno ligaško takmičenje trećeg stepena u Bosni i Hercegovini. Takmičenje obuhvata klubove iz Sarajevskog, Zeničko-dobojskog i Bosansko podrinjskog kantona. Organizator takmičenja je Nogometni savez Federacije Bosne i Hercegovine.
Struktura lige
Druga liga FBiH - Centar se sastoji od 16 klubova. Prvoplasirani tim na kraju sezone igra play-off za ulazak u viši rang takmičenja - Prvu ligu FBiH. Tri posljednje ekipe na kraju sezone napuštaju drugu ligu a mjenjaju ih prvoplasirani iz kantonalnih liga Sarajevskog, Zeničko-dobojskog i Bosansko-podrinjskog kantona.
Slano (Dubrovačko primorje)
mini|280px|Slano, rimokatolička crkva Slano je naseljeno mjesto i sjedište općine Dubrovačko primorje, Dubrovačko-neretvanska županija, Republika Hrvatska.
Historija
Do teritorijalne reorganizacije u Hrvatskoj nalazilo se u sastavu stare općine Dubrovnik.
Stanovništvo
Na popisu stanovništva 2021. godine, Slano je imalo 577 stanovnika.
Napomena: ''U 1981. povećano pripajanjem naselja Banja i Grgurići koja su prestala postojati. Za ta bivša naselja sadrži podatke od 1857. do 1971.''
Popis 1991.
Na popisu stanovništva 1991. godine, naseljeno mjesto Slano je imalo 512 stanovnika, sljedećeg nacionalnog sastava:
Roger Hodgson
Roger Hodgson (Rodžer Hodžson) (rođen kao Charles Roger Pomfret Hudgson 22. marta 1950. godine, Hampshire, Engleska) je britanski muzičar. On je, kao i Rick Davies, bio osnovao britansku muzičku grupu Supertramp.
U orginalnoj postavi grupe svirao je samo gitare, a ponekad i bas-gitaru. Od 1973. godine je počeo svirati klavijature. Svirao je klavijature na svojim kompozicijama, kao na primjer "Dreamer", "Take the Long Way Home", "Breakfast in America", "The Logical Song", i "It's Raining Again". Zbog svoje umjetnosti na klavijaturama prozvali su ga "Hammerhead".
1983. godine, nakon izdanja svojeg sedmog albuma Famous Last Words, Roger Hudgson je otišao na svoju solo karjeru. Izdao je svoj prvi album 1984. godine pod naslovom "The Eye of the Storm". Drugi album, koji se zvao "Hai Hai", je bio izdat 1988. godine, a isto tako je imao veliki uspjeh.
Svoj zadnji nastup imao je 2003. godine, kadq je izdao album "Open the Door". Zatim je je 2004. godine nastupao uživo u Montrealu, za šta je izdat i DVD 2005. godine pod nazivom "Take the Long Way Home".
NGC 6807
NGC 6807 je planetarna maglina i nalazi se u sazviježđu Orao. Prvo otkriće je napravio Edward Charles Pickering 4. septembra 1882. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Windows 7
Windows 7 je izdanje Microsoft- ovog operativnog sistema u seriji operativnih sistema proizvedenih za korištenje na personalnim računarima, kao i na laptop-ovima, netbook-ovima, tablet PC-evima itd. Windows 7 je predstavljen 22. jula, 2009. godine.
Za razliku od svog prethodnika, Windowsa Viste, koji je imao previše dodataka, Windows 7 je osmišljen tako da teži osnovnom Windows konceptu, da bude potpuno kompatibilan sa prethodnim verzijama Windows-a i njihovim upravljačkim programima, ali da ima brzinu koju Vista nije imala. Prezentacije od stranice Microsoft-a 2008. godine bile su fokusirane na multi-touch podršku, redizajniranu Windows shell ljusku sa novim taskbar-om, zvanim Superbar, lokalni / home networking sistem zvani HomeGroup te poboljšanjima performansi. Neke standardne aplikacije koje su sadržane u prethodnim verzijama Windowsa, uključujući Windows Calendar, Windows Mail, Windows Movie Maker, i Windows Photo Gallery, nisu sadržane u ovoj verziji; većina je ponuđena posebno kao dio softverskog paketa Windows Live Essentials.
Razvoj
Prvobitno je ova verzija Windows-a, kodnog imena Blackcomb bila planirana za izdavanje poslije ogromnog uspjeha Windows XP-a (kodnog imena Whistler) i Windows Servera 2003. Glavne funkcije planirane za Blackcomb, uključujući brzo pretraživanje datoteka bio je i WinFS sistem datoteka (čiji je prethodnik bio NTFS). Međutim, prijevremena manja verzija Blackcoma je kodno nazvana "Longhorn," koja je najavljena 2003. godine, time odugovlačući razvoj Blackcomb-a.
Blackcomb je preimenovan u Viennu početkom 2006. i na kraju u Windows 7, 2007. godine. U 2008. godini, zvanično je potvrđeno da će se sljedeći Windows operativni sistem zvati "Windows 7".
Prva verzija se pojavila početkom januara 2008. godine sa Milestone 1, broj izgradnje je bio 6519. Ova verzija je bila namjenjena za bliske Microsoft partnere. Na PDC konferenciji 2008. godine, Microsoft je demonstrirao Windows 7 sa novim preuređenom trakom zadataka (eng. Taskbar). Kopije verzije 6801 su podjeljene na kraju konferencije; nažalost, u ovoj verziji, traka zadataka je bila isključena.
27.decembra 2008. godine, Windows 7 Beta verzija je procurila na piratske stranice preko BitTorrent-a.. Prema testovima koje je uradio ZDNET, Windows 7 Beta je pobjedila i Windows XP i Windows Vistu u nekoliko ključnih područja; kao što su vrijeme za koliko je potrebno da se sistem upali ili ugasi, ubrzan rad sa datotekama, kao i učitavanjima dokumenata. Druga područja nisu pobjedila XP; prema testovima PC Pro Benchmarka za tipične stvari za šta se i koristi ovaj operativni sistem poput uređivanja video snimaka, Windows 7 je bio slične brzine kao i Vista a sporiji od Windows XP-a. 7 januara 2009. godine, 64-bitna verzija Windows 7 Beta verzije (broj izgradnje 7000) je procurila na internet, uključujući neke torrente koji su bili zaraženi trojanskim konjima. Na CES-u 2009. godine, Microsoft-ov glavni izvršni direktor Steve Ballmer je objavio Windows 7 Beta verziju, broj izgradnje 7000, tako da je sada bila dostupna za preuzimanje sa MSDN-a i pretplatnicima Microsoft-ovog TechNet-a u obliku .ISO slike (.ISO format za narezivanje na DVD)
Beta je trebala biti zvanično objavljena 9. januara 2009. godine, a Microsoft je prvobitno planirao dozvoliti pristup preuzimanju Beta kopije 2.5 milijonu ljudi do ovog datuma. Međutim, pristup je odgođen zbog visokog prometa. Prvobitno ograničenje je produženo prvo do 24. januara a kasnije do 10. februara. Ljudi koji nisu uspjeli završiti preuzimanja, dobili su 2 dodatna data da to i urade. Nakon 12. februara, nezavršena preuzimanja nisu mogla biti nastavljena ili završena. Korisnici su i dalje mogli preuzeti kodove (ili ključeve odnosno eng. keys) od Microsoft-a da bi aktivirali svoje kopije Windows 7 Bete, koje je prestala da važi 1. augusta 2009. godine.
RC kopija (kandidat za izdavanje), verzije 7100, postala je dostupna pretplatnicima TechNet ili na MSDN-u kao i članovima Connect programa 30. aprila 2009. godine. 5. maja 2009. godine, postala je dostupna svima, iako je već bila procurila na internet putem BitTorrent-a. RC kopija je bila dostupna u 5 jezika a prestala je da važi 1. juna 2010. godine (počevši od 1. marta 2010, počela se automatski gasiti svaka 2 sata). Microsoft je izjavio da će konačna verzija Windows 7 biti objavljena 22. oktobra 2009. godine, iako je Windows 7 bio dostupan MSDN i TechNet pretplatnicima 6. augusta 2009. godine u 10:00 sati. Microsoft je zvanično objavio novi Windows 7 zajedno sa Windows Serverom 2008 R2 kao konačnu verziju (RTM) 22. jula 2009. godine. Broj izgradnje RTM (konačne verzije) bio je 7600.16385.090713, koji je još jednom potvrđen kao konačna verzija nakon službenih Microsoft testiranja.
Milestone 1
Verzija M1 6519 procurila je na Internet 10. juna 2008. te se brzo proširila po torrentima.
Servisni paketi
Najnoviju verziju servisnog paketa je moguće skinuti preko Windows Update-a.
Windows 7 Servisni Paket 1 (SP1) je prvi put najavljen 18.marta 2010. godine, i trenutno je završen. Beta kopija je izdana 12.jula 2010. godine. Microsoft je potvrdio da će servisni paket biti manje veličine od prethodnih verzija Windows operativnih sistema, pogotovo Windows Viste.
7. aprila 2010. godine, na piratske stranice je procurila verzija Windows 7 servisnog paketa objavljenog 27. marta 2010. godine. Broj izgradnje je bio 6.1.7601.16537.amd64fre.win7.100327-0053 i objavljeno je da je instalacija bila mnogo brža od prošlih servisnih paketa Windows-a.
6. oktobra 2010. godine, stranica Softpedia objavljuje da je Microsoft izdao RC kopiju (engl. Release Candidate - Kandidat za izdavanje) servisnog paketa za Windows 7, broj izgradnje "6.1.7601.17104". Ova kopija je bila dostupna određenim ispitivačima i bliskim Microsoft-ovim partnerima.
26. oktobra 2010. godine, Microsoft je zvanično objavio RC kopiju Servisnog paketa 1 za Windows 7. Broj izgradnje bio je: "6.1.7601.17105".
14. januara 2011. godine, Microsoft izdaje servisni paket 1. (22. februara je službeno objavljen na Microsoft-ove stranice)
Verzije
Pored ovih verzija, dostupne su i verzije specijalno namjenjene evropskom tržištu zvane "N". Ove verzije se prodaju ugrađenog softvera za reprodukciju multimedijalnog sadržaja, Windows Media Player, usljed sankcija Evropske Unije protiv kompanije Microsoft zbog kršenja izvjesnih autorskih prava. Za razliku od ranijih verzija Windows operativnih sistema prema najavi proizvođača, počev od ove verzije, svi operativni sistemi su dijeljeni u verzije prilagođene različitim profilima korisnika.
Funkcije
Nove i poboljšanje funkcije
Fizička memorijska ograničenja
Maksimalna količina RAM-a (fizičke memorije) na operativnom sistemu Windows 7 se razlikuje od Windows 7 izdanja i od arhitekture (32 bitna ili 64 bitna).
Ograničenja procesora
Maksimalni broj logičkih procesora, u računaru sa Windows operativnim sistemom je: 32 za 32-bitne sisteme, 256 za 64-bitne sisteme. Maksimalni broj fizičkih procesora, u računaru sa Windows operativnim sistemom je: 2 za sljedeća izdanja: Professional, Enterprise, i Ultimate; 1 za Starter, Home Basic, i Home Premium.
Evropa
Kako bi se složili sa antimonopolskim regulacijama Evrope, Microsoft je predložio da se koriste tzv "glasački listići" (eng. ballot), dozvoljavajući korisnicima preuzimanje konkurentnih web preglednika, time uklonivši potrebu za Internet Explorer-om iz Windows operativnih sistema, kao što je prethodno planirano. Kao odgovor na kritike o Windows 7 E verziji, pogotovo od proizvođača personalnih računara o zbrci koja bi nastala kada bi se prvo pojavila verzija sa, pa onda bez Internet Explorer-a, Microsoft je izjavio da će obustaviti tu ideju odvojene verzije za Evropu te će prodavati pune verzije širom svijeta.
Kao i prethodne verzije Windows-a, N verzija koja ne dolazi sa Windows Media Player-om, je objavljena u Evropi, ali se prodaje direktno sa Microsoft Sales web strane i drugih posebno odabranih.
NGC 5332
NGC 5332 (također poznat kao MCG 3-35-30, PGC 49243 i UGC 8773) je eliptična galaksija koja je udaljena oko 309 miliona sg od Zemlje i nalazi se u sazviježđu Volar. Najveći prečnik je 0,90 (81 hiljada sg) a najmanji 0,9 uglovnih minuta (81 hiljada sg). Prvo otkriće je napravio Lewis Swift 23. marta 1887. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Gary Oak
Gary Oak (Shigeru) je fiktivni lik iz Pokemon franšize – videoigara, animiranih serija, manga stripova, knjiga, igračaka i ostalih medija kojima je tvorac Satoshi Tajiri.
Gary je unuk profesora Oaka, i najveći protivnik Asha Ketchuma u Pokémon animiranoj seriji. U animiranoj seriji, Gary ima čupavu smeđu kosu, ljubičasti džemper, i lančić s privjeskom jin-janga. U videoigrama, ima drukčiji stil odijevanja; u igrama ima teretne hlače i crnu majicu. Nakon što postane Pokémon istraživač, Gary počinje nositi i laboratorijski mantil.
Njegovo japansko ime dolazi od poznatog japanskog programera videoigara Shigerua Miyamotoa, kojeg je tvorac Pokémona, Satoshi Tajiri, uzeo za mentora. U japanskoj verziji animirane serije, glas mu posuđuje Yuko Kobayashi, dok mu u engleskoj verziji glas posuđuje Jimmy Zoppi.
U animiranoj seriji
Gary je u početku animirane serije dobio ulogu prepotentnog i arogantnog kretena, koji stalno traži priliku kako bi ponizio Asha na bilo koji način. Doduše, s narednim sezonama animirane serije, postaje skromniji i pažljiviji. Najskromniji događaj jest njegov poraz u Johto ligi; njegovo ponašanje prema protivniku, koji je završio među prvih 16 najboljih trenera daleko ispred njega, značajno se mijenja. U početku, Gary je posvuda išao u luksuznom crvenom automobilu s velikom grupom navijačica koje su sjedile na stražnjem sjedištu. Doduše, njegovo je protivništvo s Ashom završilo nakon što su oboje otputovali u Johto regiju; ne boreći se više za isti cilj, oni postaju prijatelji. Vrijedan spomena je Ashov povratak u grad Pallet nakon pobjede u Orange ligi, kada ga Gary uopće nije uvrijedio. Njihovo prijašnje prepucavanje bilo je sastavljeno od Garyjevih brojnih uvreda omalovažavanja Asha, dok bi Ash Garyju uputio malo riječi, gotovo nijednu. Nakon njihova susreta u gradu Palletu, Ash je taj koji potiče na njihovo nekadašnje protivništvo i izazove Garyja na borbu. Čak i nakon i nakon što pobijedi, Gary se time ne naslađuje kao nekada, iako je Ash bješnji nego prije zaklinjući se da će jednog dana i pobijediti Garyja. Doduše, nakon ovog susreta, oboje se ponašaju uljudno jedan prema drugom i čak uđu u prijateljsku utrku sa svojim Pokémonima.
U animiranoj seriji, dok Ash putuje Hoenn regijom, Gary odluči napustiti svoj poziv Pokémon trenera te se posveti proučavanju Pokémona poput njegova djeda, Prof. Oaka. Zadnji put, viđen je u epizodi Pokémon Kronika, dok proučava drevne, prethistorijske Pokémone na ostrvu Saida, nakon što on i njegovi kolege znanstvenici uspješno kloniraju i ožive "izumrlog" Aerodactyla (vjerovatno nesvjesni činjenice da je malen broj Aerodactyla preživio do danas). Gary je štitio Aerodactyla od agenta Tima Raketa, Butcha i Cassidy, i uspio se s njime sprijateljiti. Aerodactyl sada slobodno luta ostrvom, i Gary sada planira nastaviti s uspjehom u kloniranju drugih drevnih Pokémona, poput Omanytea i Kabuta.
Gary se vraća u posljednjoj epizodi Pokémon: Battle Frontier sezone. Vraćajući se iz Sinnoh regije natrag u Kanto regiju sa svojim novim Pokémonom Elekibleom, Gary susreće Asha, koji se isto vratio kući nakon što je izvršio sve izazove u Borbama bez granica (Battle Frontier). Gary je u kratkoj borbi protiv Asha poslao svog Elekiblea na Pikachua, i s lakoćom pobijedio u borbi. Ne pretjerano zadovoljan s Ashovim napretkom u treniranju, Gary se vraća u Sinnoh regiju. Ashov poraz u ovoj borbi potakne ga da započne novo putovanje u Sinnoh regiji. Gary će se vjerovatno pojavljivati tokom Diamond i Pearl sezone animirane serije, jer se čini da je uspio naći vremena da istovremeno bude Pokémon trener i Pokémon istraživač.
Porijeklo lika
Gary se temelji na liku Blua (ili Greena u Japanu), liku iz Pokemon videoigara. U Pokemon Red, Blue, Yellow, FireRed i LeafGreen, Blue je igračev glavni protivnik (lik igrača temelji se na liku Asha Ketchuma), dok u Pokémon Gold, Silver i Crystal igrama postaje Vođa dvorane grada Viridiana. Isto tako, ima stariju sestru Daisy, koja živi u istoj kući kao i Blue, čak i nakon njegova odlaska.
Pokemoni
Dok Pokémon treneri u svom timu mogu nositi maksimalno šest Pokémona, Gary više nije aktivan kao trener (doduše, vjeruje se da će se i dalje pojavljivati kao trener u Diamond i Pearl sagi animirane serije) i nosi pet Pokémona.
Pokemoni pri ruci
Ovo su Pokemoni koje Gary trenutno nosi sa sobom u svom timu:
Drugi
Ovo su Pokémoni koje je Gary uhvatio i s kojima je viđen u nekim dijelovima Pokémon animirane serije, ali oni ne čine dio njegova aktivnog tima.
Luettelo Pokémon-sarjan hahmoista pt:Anexo:Lista de personagens de Pokémon (anime)
Plastika
mini|desno|300px|Kućni predmeti napravljeni od plastike Plastika je opće ime za određene vještačke ili poluvještačke materijale koji mogu biti oblikovani u kalupima ili ekstrudirani u predmete, trake ili vlakna. Također se mogu koristiti za izradu različitih materijala za pokrivanje, termoizolaciju, hidroizolaciju, cijevi i opremu, ljepila itd.
Korištenjem različitih postupaka pri obradi polimera, dobija se širok spektar plastičnih masa. U sastav plastika ulaze: veziva, punioci, plastifikatori, stabilizatori, katalizatori, boje, materije za formiranje porozne strukture i drugo.
Specifične mase plastika se kreću od 1000 do 2000 kg/m3;, dok zapreminske mase zavise od ostvarene poroznosti. Plastične folije, linoleum i slični materijali uopće ne sadrže pore, dok je poroznost pjenoplasta 95-98%. Najveći broj plastičnih masa je otporan prema djelovanju vode, a također je otporan i na djelovanje vodenih rastvora kiselina, baza i soli. Plastične mase najčešće nisu postojane prema povišenim temperaturama.
Plastične mase se proučavaju u okviru nauke o materijalima.
Godine 2020. nova metoda otkrivanja omogućila je istraživačima da otkriju mikroplastiku u ukupno 47 uzoraka ljudskog tkiva.
Auvergne
Auvergne je regija u centralnom dijelu Francuske. Čine je četiri departmana: Puy-de-Dome, Cantal, Haute-Loire i Allier. Glavni grad ove regije je Clermont-Ferrand.
Sadašnja upravna regija Auvergne je veća od historijske provincije Auvergne, jer uključuje i područja koja provinciji nikad nisu pripadala. 1790. regija je podijeljena u četiri postojeća departmana.
NGC 2387
Najbliži NGC/IC objekti
Sljedeći spisak sadrži deset najbližih NGC/IC objekata.
IC 2198
IC 2198 (također poznat kao PGC 21298) je eliptična galaksija koja je udaljena oko 249 miliona sg od Zemlje i nalazi se u sazviježđu Blizanci. Najveći prečnik je 0,40 (29 hiljada sg) a najmanji 0,4 uglovnih minuta (29 hiljada sg). Prvo otkriće je napravio Stephane Javelle 7. februara 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
.gs
.gs je najviši Internet domen za Južnu Georgiu.
Bukovec (Velike Lašče)
Bukovec je naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Bukovec je imao 4 stanovnika.
Amper
Amper (simbol: A) je osnovna jedinica SI sistema za jačinu električne struje jednaka kulonu po sekundi. Ime je dobila po André-Marie Ampèreu, jednom od glavnih pronalazača na području elektromagnetizma.
Definicija
Jedan amper je takva jačina konstantne električne struje koja će prolazeći kroz dva paralelna provodnika beskonačne dužine, i zanemarivog poprečnog presjeka, razmaknutih jedan metar u vakuumu, proizvesti silu između provodnika od 2 njutna po metru dužine.
Objašnjenje
Zbog toga što je to osnovna jedinica, definicija ampera nije vezana za nijednu drugu električnu veličinu. Definicija ampera je ekvivalent za popravljanje vrijednosti permeabiliteta vakuuma prema μ0 = 4π H/m. Prije 1948. Koristio se tzv. međunarodni amper definiran preko pojma elektrolitska brzina raspadanja srebra. Stara jedinica je jednaka 0.999 85 A.
Amper se najtačnije realizira korištenjem strujne vage, ali se u praksi ustanovljuje prema Ohmovom zakonu iz jedinica napona i otpora, volta i ohma, otkad se posljednje dvije veličine (napon i otpor) mogu povezati s fizikalnim pojavama koje se relativno lahko mogu reproducirati: Josephsonov spoj i kvantni Hallov efekt.
Jedinica električnog naboja, kulon, se definira preko ampera: jedan kulon je vrijednost električnog naboja prenesena u struji od jednog ampera tokom jedne sekunde. Električna struja je brzina kojom naboj teče kroz provodnik ili površinu. Jedan amper struje (I) jednak je toku od jednog kulona naboja (Q) po sekundi vremena (t):
Lajos Thallóczy
mini|300px|desno|Grob Lajosa Thallóczya na groblju Kerepesi u Budimpešti Lajos Thallóczy, također poznat i kao Ludwig von Thallóczy, Ljudevit Taloci, rođen Lajos Stommer (Budim, 8. decembra 1856 – Herceghalom, 1. decembra 1916) bio je mađarski historičar, arhivista i visoki državni činovnik. Bio je rukovoditelj odjeljenja pri zajedničkom ministarstvu finansija Austro-Ugarske u Bosni i Hercegovini.
Ljudevit pl. Thallóczy rođen je u Košicama 1857. godine. Pravo mu je prezime Strommer, a uzeo je prezime po hrvatskoj velikaškoj obitelji Talovcima. Filozofski fakultet je završio u Budimpešti. Delegacija Mađarske Akademije pod vodstvom turkologa Vambéryja odnijela je Hrvojev misal 1889. godine u Budim i potom poslala u Beč na fotolitografsko snimanje i proučavanje, uz subvenciju bosanske vlade. Materijale je obradio i Thallóczy i rezultati su objavljeni u jednoj studiji, kritičkom izdanju Thallóczyja, Vatroslava Jagića i Franza Wickhoffa 1891. godine.
Bavio se bosanskom historijom, a naročito geneaologijom, heraldikom i biografijama pojedinih ličnosti iz njenog srednjovjekovnog perioda. Objavio je niz ćirilskih i latinskih povelja, a pisao je i o vojvodi Hrvoju Vukčiću, o historiji Jajca, kao i o mnogim drugim temama.
Svoja znanja sažeo je u knjizi Studien zur Geschichte Bosniens und Serbiens im Mittelalter, objavljenoj u Minhenu i Lajpcigu, 1914. godine.
Umro je nesretnim slučajem 1917. godine kada se prevrnuo vagon voza u kojem se vozio.
Leon Biliński, zajednički ministar finansija (1912–1915), o Lajosu Thallóczyju
''...čovjek čestit, ali čudak, stari kavalir, moj kasniji obožavatelj i posrednik u mađarskoj vladi, dobro upućen u sve moje akcije, u kojima mi je često bio od pomoći. Nisam ga smatrao previše mudrim, ali moram kazati da mi je kao historičar vrlo tačno nagovijestio kako ubistvo prijestolonasljednika Franje Ferdinanda neće proći bez vrlo teških historijskih posljednica. Thalloczy je poginuo u željezničkoj nesreći koju je sam nesvjesno prouzročio, kada je kao civilni komesar austrijske vojske u Beogradu (1915.) u zadnji čas naredio da se na voz priključi salonski vagon za njega!''
Iz knjige: Bosna i Hercegovina u Uspomenama Leona Bilinskog, Institut za istoriju, Posebna izdanja, Sarajevo, 2004, str. 44–45.
IC 534
IC 534 (također poznat kao PGC 26471 i UGC 4968) je spiralna galaksija koja je udaljena oko 161 miliona sg od Zemlje i nalazi se u sazviježđu Vodena zmija. Najveći prečnik je 1,70 (80 hiljada sg) a najmanji 0,2 uglovnih minuta (9 hiljada sg). Prvo otkriće je napravio Stephane Javelle 17. aprila 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
.gw
.gw je najviši Internet domen za Gvineja-Bisau.
Gornja Tuzla
Gornja Tuzla je naseljeno mjesto u gradu Tuzli, Bosna i Hercegovina.
Mimotop
Mimotop je makromolekula, često peptid, koja oponaša strukturu epitopa. Zbog ovog svojstva on izaziva odgovor antitijela sličan onome koji izaziva epitop. Antitijelo za dati antigen epitopa prepoznat će mimotop koji ga oponaša. Mimotopi se obično dobijaju iz biblioteka prikaza faga, kroz biopaniranje (biološko pranje), dobijenih putem   tehnika za proizvodnju i skrining novih proteina i polipeptida umetanjem fragmenta gena u gen odgovoranih za površinski protein bakteriofaga. Novi protein se pojavljuje u površinskom premazu faga u kojem se može manipulirati i testirati njegova biološka aktivnost. Razvijaju se i vakcibe koje koriste mimotope. Mimotopi su vrsta peptida aptamera. Kad je pojam mimotope prvi put skovao Mario Geysen, 1986., korišten je za opisivanje peptida koji oponašaju epitop. Međutim, ovaj je koncept proširen i na peptidne mimetike svih vrsta veznih mjesta. Kao oponašanje mjesta vezanja, mimotopska analiza naširoko se koristi u mapiranju epitopa, identificirajući ciljane lijekove i zaključujući interakcijsku mrežu protein. Nadalje, mimotop je također pokazao svoj potencijal u razvoju nove dijagnostike, terapeutike i vakcina. Osim toga, posebni afiniteti posredovani mimotopima, raznim poluvodičima i drugim materijalima pokazali su vrlo ohrabrujućei obećavajuće mogućnosti primjene u novim materijalima i novim energetskim studijama. Stoga zaslužuje pažnju prikupljanje podataka o mimotopima u posebnu bazu podataka. U 2010. godini objavljena je verzija MimoDB verzije 1.0. Imala je 10.716 peptida grupiranih u 1.229 skupova. Ti su peptidi izvađeni iz rezultata biopaniranja slučajnih biblioteka peptida prikazanih faga. izviještenih u 571 radu. MimoDB baza podataka nedavno ažurirana je na trenutnu verziju 2.0.
Verzija 2.0 sadrži 15633 peptida prikupljenih iz 849 radova i grupiranih u 1818 skupova. Osim osnovnih podataka o pokusima paniranja i njihovih rezultata, uključene su široke pozadinske informacije o cilju, predlošku, biblioteci i strukturi. Bioinformatičari također su uključeni uz evaluaciju priloženih referentnih vrijednosti, kako bi razvili i ocijenili svoje nove modele, algoritme i programe. Osim toga, baza podataka MimoDB pruža alate za jednostavno i napredno pretraživanje, vizualizaciju strukture, BLAST i prikaz brzog poravnanja. Eksperimentalni biolozi lahko mogu koristiti bazu podataka kao virtualnu kontrolu, kako bi isključili moguće ciljane peptide. MimoDB baza podataka je besplatno dostupna.
Petar i Nikola Pavlović
Petar II i Nikola su sinovi vojvode Radoslava Pavlovića i braća vojvode Ivaniša Pavlovića. Poslije smrti vojvode Ivaniša Pavlovića, novembra 1450, vodstvo u porodici i rodu preuzeli su njegova mlađa braća vojvoda Petar i knez Nikola Pavlović. Braća se većinom javljaju zajedno kao politički izraz porodice, ali po tituli jasno je da je odgovornost i vodstvo bilo u rukama vojvode Petra. Njihova uloga u političkom životu srednjovjekovne Bosne nije bila značajna. Bili su u sjeni i pod potpunim utjecajem svoga ujaka hercega Stjepana Vukčića Kosače. . Braća Petra i Nikola su značajno uz Stjepana Vukčića u njegovom sukobu sa Dubrovnikom oko Konavala 1451-1454. Poslije završetka ovog sukoba Pavlovići su uspostavili ranije dobre odnose sa Dubrovčanima. To je bilo važno zbog trgovačkog prometa koji je iz Dubrovnika išao preko posjeda Pavlovića a i zbog konavoskog tributa i uložene imovine Pavlovića u Dubrovniku. . Vojvoda Petar Pavlović prisutan je na krunisanju posljednjeg bosanskog kralja Stjepana Tomaševića 1461. .
Osmanskim osvajanjem Bosne 1463. među prvima na udaru bili su posjedi porodice Pavlovića. Donedavno se smatralo da je neko od loze ove porodice uspio da preživi ovaj osmanski napad. . Ta misterija je riješena. Vojvoda Petar i knez Nikola Pavlović bili su značajno uz bosanskog kralja nasuprot Osmanlija i njihovo stradanje prilikom osmanskog osvajanja bilo je planirano i neizbježno. Očuvani izvori Pavloviće poslije osmanskog prodora više ne spominju među živima. .
Mafija
Mafija ili još ispravnije Cosa Nostra (na ital. Cosa Nostra - naša stvar), je tajna italijanska kriminalna organizacija koja je nastala sredinom 19. vijeka na Siciliji. Kasnije se proširila i na istočnu obalu SAD kada je krajem 19. vijeka veliki broj Sicilijanaca emigrirao u Ameriku.
Termin "mafija" se danas u opštem govoru koristi kako bi se njime označili različiti oblici kriminalnog udruživanja i organizovanog kriminala. U novije vreme analitičari o mafiji kažu da je to jedna organizacija moći čije glavne garancije opstanka nisu toliko kriminalne aktivnosti koliko je to uska povezanost sa funkcionerima države u kojoj djeluje.
Nastanak
Prema nekim mafijašima, pravo ime mafije je Cosa Nostra (u prevodu "naša stvar" tj. zajednički cilj), sa značenjem 'naš svijet, tradicija, vrijednosti'. Mnogi su tvrdili, kao što je to učinio bos Tomaso Buscetta, da je riječ "mafija" književni izraz. Drugi mafijaški bosovi, kao što su Antonio Calderone i Salvatore Contorno, također su potvrdili da izraz "mafija" nema izvorno značenje. Prema njima, pravi naziv organizacije je "cosa nostra". Mafijaši su stare članove prilikom upoznavanja sa novim članovima nazivali pripadnicima Cosa Nostre ili La stessa cosa. Samo je spoljni svijet imao potrebu da opiše ovu organizaciju zbog čega je naziv Cosa Nostra ušao u širu upotrebu.
.hm
.hm je najviši Internet domen za Ostrvo Heard i arhipelag McDonald.
Mafija
Širenje u SAD
Nakon velike inhibicije koja je zadesila SAD, hiljade Italijana se ilegalno uselilo u Ameriku misleći da je Amerika zemlja budućnosti. Međutim ono što ih je tamo zateklo zasigurno nije bilo ono što su očekivali. Dočekali su ih glad, bijeda i siromaštvo. U takvim situacijama čovjek rijetko bude pošten, što također važi i za mafijaše. Iako je većina njih potekla iz ugledne, poštene ali ne i bogate porodice, oni su se okrenuli ka organizovanom kriminalu. Mafijaši su se uglavnom bavili "poslom iza paravana", što znači da su u sklopu jednog, poštenog posla radili i drugi, nezakonit posao. Npr. postojao je restoran koji je legalno radio. U zgradi istog tog restorana postojala bi javna kuća, ili bi se falsifikovao novac ili bi se tu dobavljalo oružje.
.cx
.cx je najviši Internet domen za Božićno ostrvo.
Mafija
Raspad
Propast mafije je uslijedila s dolaskom droge. Naime stari mafijaši su predočili mlađim generacijama da je droga potencijalno opasna kako za one koji je konzumiraju tako i za preprodavce koji će također ili preći na drogu ili će ih FBI otkriti. Nekada, još prije droge, mafijaši su uspešno podmićivali policajce, koji su poslije dolaska droge uvidjeli koliko je to opasno. Omerta je prvi put razbijena 1974. svjedočenjem Semija "Bika" Gravana, što je bilo dovoljno da se prava mafija razbije. Kasnije grupe koje su svrstavane u red mafije nisu ni prbližno bile slične staroj organizaciji mafije, ni po broju članova ni po obimu posla koje je obavljala. Današnja mafija se vrti samo oko para i droge, dok je stara držala i do ugleda.
NGC 3831
NGC 3831 (također poznat kao MCG -2-30-23 i PGC 36417) je spiralna galaksija koja je udaljena oko 242 miliona sg od Zemlje i nalazi se u sazviježđu Pehar. Najveći prečnik je 2,70 (190 hiljada sg) a najmanji 0,6 uglovnih minuta (42 hiljade sg). Prvo otkriće je napravio John Frederick William Herschel 9. marta 1828. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Smokovljani
Smokovljani su naseljeno mjesto u sastavu općine Dubrovačko primorje, Dubrovačko-neretvanska županija, Republika Hrvatska.
Stanovništvo
Na popisu stanovništva 2021. godine, Smokovljani su imali 49 stanovnika.
Popis 1991.
Na popisu stanovništva 1991. godine, naseljeno mjesto Smokovljani je imalo 125 stanovnika, sljedećeg nacionalnog sastava:
M. C. Escher
Maurits Cornelis Escher (fon. Moris Kornelis Ešer; 17. juni 1898, Leeuwarden, Holandija - 27. mart 1972, Hilversum, Holandija), jedan od najvećih grafičara.
Poznatiji kao M.C.Escher, bio je holandski grafičar poznat po svojim, najčešće matematikom inspirisanim bakropisima, drvorezima i drugim tehnikama gdje se bavio oslikavanjem realno nemogućih konstrukcija, istraživanjem beskraja i nedogleda, arhitekrurom itd.
Autoantitijelo
Proizvodnja
Antitela proizvode B-ćelije na dva načina: (1) nasumično i (2) kao odgovor na strani protein ili supstancu u tijelu. U početku jedna B-ćelija proizvodi jednu specifičnu vrstu antitela. U oba slučaja, B-ćeliji je dopušteno da se razmnožava ili se odstranjuje postupkom koji se zove klonska delecija. Imunski sistem je normalno u stanju prepoznati i zanemariti vlastite zdrave bjelančevine, ćelije i tkiva i ne pretjerivati sa prijetećim tvarima u okruženju, poput hrane. Ponekad imunski sistem prestaje prepoznavati jedan ili više tjelesnih normalnih sastojaka kao "sebstvo", što dovodi do stvaranja patoloških autoantitijela. Autoantitijela mogu također imati nepatološku ulogu; naprimjer, mogu pomoći tijelu da uništi rak i eliminira otpadne proizvode. Uloga autoantitijela u normalnoj imunskoj funkciji također je predmet naučnog istraživanja.
Uzrok
Uzroci nastanka autoantitijela su razni i nisu dobro razumljivi. Smatra se da je neka proizvodnja autoantitijela posljedica genetičke predispozicije u kombinaciji s okidačem u okolišu, poput virusne bolesti ili dugotrajnog izlaganja određenim otrovnim hemikalijama. Međutim, generalno ne postoji direktna genetička veza.